জন্মদিনে শাহরুখের চমক! মুক্তি পেল নতুন ছবির টিজার, উত্তেজনায় ভক্তরা

ওয়েব ডেস্ক: অপেক্ষার পারদ চড়ছিল অনেকদিন ধরেই। অবশেষে সেই প্রতীক্ষার অবসান ঘটল শাহরুখ খানের (Shahrukh Khan) জন্মদিনের সকালেই। রবিবার (২ নভেম্বর) মুক্তি পেল তাঁর বহুচর্চিত নতুন ছবির প্রথম টিজার (Teaser)।

ভক্তরা আগেই অনুমান করেছিলেন, ‘কিং খান’-এর জন্মদিনেই আসতে চলেছে সেই বহু প্রতীক্ষিত ঘোষণা। আর ঠিক তাই-ই হল। জন্মদিনের সকালে উপহার হিসেবে শাহরুখ দিলেন নিজের নতুন ছবির টিজার।

আরও পড়ুন: ‘ভাই’ শাহরুখের জন্মদিনে শুভেচ্ছা মমতার

যদিও এবার ‘মন্নত’ মেরামতির কারণে শাহরুখ আপাতত আলিবাগে থাকছেন, তবে শোনা যাচ্ছে জন্মদিন উপলক্ষে তিনি ভক্তদের নিরাশ করবেন না। ঐতিহ্য মেনে হয়তো আজও মন্নতের বারান্দা থেকে তাঁর সেই পরিচিত ভঙ্গিতে ‘ঝারোখা দর্শন’ দেবেন।

এছাড়া বান্দ্রার বালগন্ধর্ব রঙ্গমন্দিরেও শাহরুখের ফ্যানক্লাবের উদ্যোগে বিশেষ জন্মদিন উদ্‌যাপনের আয়োজন করা হয়েছে, যেখানে হাজির হতে পারেন কিং খান নিজে। চলচ্চিত্রজগৎ ও ভক্তদের কাছে শাহরুখের জন্মদিন তাই এবছরও এক অনন্য উৎসব।

দেখুন আরও খবর:

The post জন্মদিনে শাহরুখের চমক! মুক্তি পেল নতুন ছবির টিজার, উত্তেজনায় ভক্তরা first appeared on KolkataTV.